dh-unibe/image-text_koenigsfelden-charters-post-1500 huggingface dataset:
Königsf. 475
Schertz
Scherntz j
v mt r₎
j maltˀ habˀ
ij herb huͤnr
j vasznacht huͦn
xxx eygˀ
ab ettlichen
guͤttern zuͦ
Schaͤrtz
jar zitt ✳
Staatsarchiv
AARGAU
K
✳ D ✳ 80 ✳
Elbetē im Turn un̄ Metzin
Koͤllerin un̄ Gretē vō Mur
jartzit
Allen den, die disen brief an sechent, lesent odˀ hoͤrent lesent, tuͦn kunt und vergiche ich, swester ✳ swester Margaretha von Wechingen, ze den
ziten eptis₎ ze Kûngsvelt, und der convent gemeinlich, dz wir mit guͦter vor betrachtung und wolbedacht fùr uns und unser nachkomen recht und
redlich verkouft und ze koͧffen geben habent durch unsers gotzhus recht und redliche notdurft weg₎ ✳ ✳ in eines ewigen kouffes wise ✳ swester
Elyzabethtan im Thurn ✳ ✳ und swester Mechilt Coͤlnerin ✳ ✳ und swester Margarethan von Mure, ✳ ✳ closter froͧwen daselbs ze Kûngsvelt, ✳ ✳ ein guͦt, ist
gelegen ze Scherntz ✳ und dz buwet und zinset Heini Reygo von Scherntz, giltet jaͤrlich fûnf mût rogen und ein malter habern ✳ und zwey herbsthuͤnr und ein vasnacht huͦn und drissig eyger, ✳ ✳ und habent inn das selb guͦt mit den vor begriffen zinsz ✳ in ewiges und unwider ruͤffenliches koͧffes
wise recht und redlich geben umb zweyn und fiertzig guldin guͦter an golt und an gewicht, genger und gaͤber und vollen swerer,
der wir gentzlich von innen bezalt und gewert sigent ✳ und ouch in des vorgenanten unsers gotzhusz schinberen nutz und fromen
komen und bewent sint ✳ in semlicher masse, ✳ dz die vorgenant₎ Elyzabeth ✳ im Thurn anderhabel stuk des guͦtes hat und
Mechthilt Coͤlnerin zwey stuk ✳ und Margaretha von Mura ein stuk. ✳ si alle driie und jegliche besundˀ ir leptag iren teil
dez vorg₎ guͦt₎ die wile, so si alle driie odˀ zwo oder eine in leben ist, ✳ ir jegliche iren teil ✳ dez obgenant₎ guͦt₎ mit den
vorgeschriben zinsen und nûtzen jaͤrlich in ziechen, in nemen, nùtzen und nyessen sullent, fridlich und ruͤweklich, an hindˀnùsze
und sperent menlichs. ouch so ist beredt, welhe umb ein stuk gebe zechen guldin, dz die dz stuk minrer odˀ mer mit unserm guͦten
willen und gunst wol vˀordnen mug₎ durch ir und ir vordˀn selen heiles willen, luterlich durch gotes willen, wen si wellent. ✳ und da hat
die dick genant Elyzabeth im Thurn ein halbes stuk und die dick genant Mechthilt ein gantz stuk ✳ gewert und bezalt ✳ xv ✳
guldin, dˀ hat die im Thurn fùnf
guldin
fùr ein halb stuk geben und Mechthilt Coͤlnerin zechen guldin, ✳ doch ouch also wen ein odˀ zwo
odˀ alle driie ✳ dˀ ꝑsonen von todes wegen abgang₎, dz got lang wende, das den dz vorgeschriben guͦt mit den vorgeschriben zinsz vallen
sol mit aller zuͦ gehoͤrt an ein jarzit nach dem als die vorg₎ ꝑsonen bi irem leben ordenent und verschaffent werdent ân geverde.
und dez zuͦ einem waren und offnen urkûnde aller vorgeschribener sachen und dingen ✳ und dz allez stet und best ze beliben nu und hie
nach, so han ich disen brief besigelt geben mit mines amptes anhangenden insigel fûr mich und unsern convent und all unser
nachkomēn, ✳ geben ze Kûngsvelt, an sant Nicolaus tag, ✳ des jares, do man zalt von gotz gebùrt fierzechen hundert jar, ✳ dar
nach in dem sechsten jare. ✳